PATVIRTINTA

 Vilniaus rajono savivaldybės

 Administracijos direktoriaus

 2024 m. balandžio 16 d.

 įsakymu Nr. A27(1)-419

 Priedas Nr. 5

**Vilniaus rajono savivaldybės administracijos Juodšilių seniūnijos**

**2024 m. veiklos planas**

1. **Vilniaus rajono savivaldybės administracijos Juodšilių seniūnijos aplinka.**
	1. Seniūnijos plotas, miestelių, kaimų trumpa charakteristika.

Juodšilių seniūnijos teritorijos plotas yra 1783 ha, ją sudaro 9 kaimai, iš kurių didžiausi yra Juodšiliai ir Valčiūnai.

1.2 Seniūnijos gyventojai (einamųjų metų sausio 1 d. duomenimis).

VĮ ,,Registrų centras“ duomenimis 2024 m. sausio 1 d. Juodšilių seniūnijoje deklaravusių gyvenamąją vietą gyventojų skaičius – 4 800, iš jų 49 gyv. įtraukti į GVNA apskaitą.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 3035 |
| Pensinio amžiaus | 975 |
| Vienišų asmenų | 54 |
| Vienišų nusenusių | 37 |
| Daugiau nei 65 m. amžiaus | 890 |
| Suaugusiųjų neįgaliųjų | 91 |
| Vaikų su negalia iki 18 m. | 17 |
| Darbingo amžiaus neįgaliųjų | 125 |
| Socialinę atskirtį patiriančios šeimos | 210 |

* 1. Seniūnijos seniūnaitijos, bendruomenės, bendrijos (skaičius, pagrindinė informacija).

Juodšilių seniūnijoje yra 12 seniūnaitijų: **Miškinių seniūnaitija** - seniūnaitis Vladislav Leonovič, **Baltosios Vokės seniūnaitija** - seniūnaitė Beata Blaževičienė, **Mykolo Sopočkos seniūnaitija** - seniūnaitė Lilija Vereško, **Šv. Uršulės seniūnaitija** - seniūnaitė Renata Voitechovska, **Reisleravos seniūnaitija** - seniūnaitė Karolina Šešunova, **A.Mickevičiaus seniūnaitija** - seniūnaitis Mečislav Baranovskij, **Miško seniūnaitija** - seniūnaitis Stanislovas Archipovas, **Prūdiškių seniūnaitija** - seniūnaitis Tadeuš Voronovič, **Dusinėnų seniūnaitija** - seniūnaitė Marija Marcynkevič, **Melioratorių seniūnaitija** - seniūnaitis Dmitrij Tinčurin, **Draugystės seniūnaitija** - seniūnaitis Ivan Voitechovič, **Valčiūnų seniūnaitija** - seniūnaitis Kazimir Voišnis.

Juodšilių seniūnijoje yra trys bendruomenės: Juodšilių seniūnijos kaimų bendruomenė, Valčiūnų kaimo bendruomenė, Kelmytės bendruomenė bei Futbolo klubas ,,Valčiūnai“.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijoje yra keturios švietimo įstaigos:

* Valčiūnų vaikų lopšelis-darželis lietuvių ir lenkų ugdymo kalba, kurį lanko 78 vaikai;
* Juodšilių ,,Šilo“ gimnazija, dėstoma lietuvių kalba, kurioje - 476 moksleiviai, ikimokyklinio ir priešmokyklinio ugdymo grupėse – 90 vaikų;
* Vilniaus r. Juodšilių Šv. Uršulės Leduchovskos gimnazija, dėstoma lenkų kalba, kurioje mokosi - 178 moksleiviai, ikimokyklinio ir priešmokyklinio ugdymo grupėse – 42 vaikai;
* Vilniaus r. Valčiūnų gimnazija, dėstoma rusų kalba, kurioje mokosi – 197 moksleiviai, ikimokyklinio ir priešmokyklinio ugdymo grupėse – 23 vaikai.

Valčiūnų kaime yra Priešgaisrinės apsaugos ir gelbėjimo departamento prie VRM Ugniagesių gelbėtojų mokykla, vykdantį pirminį ir tęstinį profesinį mokymą, valstybinės priešgaisrinės gelbėjimo tarnybos darbuotojų kvalifikacijos tobulinimą, suaugusių neformalųjį švietimą.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Seniūnijoje yra Juodšilių palaikomojo gydymo ir slaugos ligoninė, kurioje vienu metu gydomi 36 ligoniai, Juodšilių ambulatorija, aptarnaujanti 3840 pacientų, Prūdiškių socialinės globos namai, glaudžiantys 200 globotinių.

Nuo 2007 metų Valčiūnų kaime veikia Juodšilių seniūnijos bendruomenės socialinių paslaugų centras (toliau-Centras). Tai nestacionari socialinių paslaugų įstaiga, kurioje veikia 4 padaliniai:

1. **Dienos užimtumo padalinys**, kuriame bendrąsias socialines paslaugas asmenims (šeimoms) dienos metu teikia socialinis darbuotojas, sielovadininkas, užimtumo specialistai, vairuotojas. Teikiamos bendrosios socialinės paslaugos: transporto organizavimas, sociokultūrinės paslaugos, asmeninės higienos ir priežiūros paslaugos, sielovada, Šv. Mišios Centro patalpose. Kaip partneriai, 2024 m. ir toliau tęsime dalyvavimą Vilniaus rajono VVG projekte ,,Jaunimo foto klubo verslo pradžia“. Projekto metu planuojame įsirengti iki 50 kv. m modulinį namelį relaksacinėms paslaugoms teikti Centro gyventojams ir SPC paslaugas gaunantiems asmenims.
2. **Savarankiško gyvenimo namai** ,,Po vienu stogu“ – socialinę priežiūrą teikiantis padalinys, kuriame gyvenantiems asmenims sudaromos sąlygos savarankiškai tvarkytis savo asmeninį (šeimos) gyvenimą (patys tvarkosi savo buitį, iš dalies padedant socialiniam darbuotojui ir individualios priežiūros darbuotojui);
3. **Dienos socialinės globos asmens namuose padalinys**, teikiantis dienos socialinės globos paslaugas asmens namuose. Nuo 2023 m. kovo 8 d. yra vykdomas Europos socialinio fondo agentūros projektas ,,Integralios pagalbos teikimas ir plėtra Lietuvos savivaldybėse“. 2023 m. buvo kreiptasi į Socialinių paslaugų priežiūros departamentą prie SADM dėl socialinės globos licencijos pakeitimo. Planinis gavėjų skaičius padidintas iki 100 asmenų.
4. **Jaunimo laisvalaikio ir sporto padalinys**, organizuojantis kūrybinį ir sportinį jaunimo užimtumą, 2024 m. pradėtos teikti akredituotos vaikų dienos socialinės priežiūros paslaugos.

Socialinių paslaugų centro vykdomas socialinis darbas –profesionali veikla, padedanti tenkinti asmens gyvybinius poreikius, atkuriant jo ir visuomenės santykius. Tam, kad ši veikla vyktų ir nuolat tobulėtų, būtinas kryptingas ir kokybiškas darbas, gerai apgalvotas planas ir priemonės. Šito siekiama mobilizuojant turimus resursus ir žinias bei siekiant naujų.

2024 metais Juodšilių seniūnijos bendruomenės socialinių paslaugų centro planuojama veikla:

* užtikrinti saugias ir sveikas darbo sąlygas;
* kelti darbuotojų kompetencijos lygį, skatinti motyvaciją;
* kelti darbo kultūrą, laikytis vidaus tvarkos taisyklių, įgyvendinti priemones, lengvinančias darbuotojams darbo sąlygas;
* nuolat gerinti paslaugų gavėjams teikiamas paslaugas, tenkinant individualius centro gyventojų poreikius, atsižvelgiant į amžių ir negalios pobūdį;
* gerinti pagalbos teikimo į namus paslaugų kokybę;
* tobulinti centro veiklą;
* vykdyti prevencinę, informacinę ir šviečiamąją veiklą.

Juodšiliuose yra Palaimintojo Mykolo Sopočkos bažnyčia, kuri rekonstruota Vilniaus rajono savivaldybės skirtomis bei tikinčiųjų surinktomis ir paaukotomis lėšomis. Prie bažnyčios veikia Parapijos namai, kuriuose įrengtos patalpos sueigoms, bendravimui, svečių priėmimui bei kitoms reikmėms. Parapijos namuose ir aikštėje prie jų organizuojami renginiai ir šventės.

Seniūnijoje yra Juodšilių Kultūros centras, kuriame veikia: vaikų ir jaunimo liaudies šokių ansamblis ,,HALAS“, suaugusiųjų liaudies dainų ansamblis ,,Borovianka“.

Juodšiliuose ir Valčiūnuose yra bibliotekos, Juodšiliuose paštas.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Juodšilių seniūnijos teritorijoje yra trejos kapinės – dvejos veikiančios – Juodšilių kapinės (2,3932 ha), Prūdiškių kapinės (1,0033 ha.) ir vienos neveikiančios – Juodšilių Šv. Uršuliečių kapinaitės (0,0588 ha). Visas kapines prižiūri Juodšilių seniūnija.

Seniūnijoje yra 52 visuomeninės paskirties teritorijos, 5 prekybos ir paslaugų nuomos vietos.

 1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijoje veiklą vykdo Voestalpine Railway Systems Lietuva, UAB, kaip bendra AG IR AB ,,Lietuvos geležinkeliai“ įmonė, gaminanti ir tiekianti visiškai surinktus iešmus, iešmų atsargines dalis, geležinkelių automatikos ir signalizacijos sistemas bei kitą geležinkelio infrastruktūrai skirtą produkciją, kurią eksportuoja į Europos bei kitas pasaulio šalis. Voestalpine grupė yra pasaulinės rinkos lyderė geležinkelių iešmų technologijų srityje.

Seniūnijoje veikia UAB ,,Polikopija“, teikianti įvairių metalų, plastiko, stiklo, akmens ir kitų medžiagų apdirbimo paslaugas, UAB ,,Terra Recyclig“ - atliekų tvarkymas, auto sąvartynai, naudotos dalys, metalų pardavimas, supirkimas, metalo gaminių perdirbimas, UAB ,,Prefabeta“, gaminanti gelžbetonines surenkamas perdangas gyvenamųjų ir negyvenamųjų namų statybai, TUB ,,Technopakas“, gaminanti plastikines pakuotes maisto ir ne maisto gaminiams, UAB ,,Fertera“, vykdanti didmeninę prekybą trąšomis ir kitomis žemės ūkio žaliavomis, spaustuvė UAB ,,Lodvila‘‘, UAB ,,Dagris automobilių dalys“, kurios veiklos sritys – automobilių dalys, autoservisai, UAB ,,Darval“ Valčiūnų filialas – prekyba baldinėmis plokštėmis, stalviršiais ir baldine furnitūra. Transporto paslaugas teikia bendrovės: ,,Auksinis klevas“, ,,Irzimas“ ir UAB ,,Transporto aptarnavimo centras“, UAB ,,Litmirta‘‘ ir Vitold Jurevič. ,,Vetagra“ UAB Senoji aliejinė vykdo aliejaus gamybą, didmeninę prekybą aliejais, žemės ūkio daigų produktais. Mėsos produktų gamybos ir maisto produktų prekybos paslaugas teikia: UAB ,,Valčiūnai“, UAB ,,Sadovskaja ir ko“. UAB ,,Anjana“, L. Gurskio I.Į., Ivano Vasilevskio ĮĮ, R. Davydovičienės I.Į., M. Gniliakevič I.Į, Aušra Černiavskaja pagal įndividualios veiklos pažymą vykdo maisto produktų prekybą. Šafoval ĮĮ ,,Valrivus“ vykdo maisto produktų prekybą. Miroslava Borisova pagal individualios veiklos pažymą vykdo tekstilės, drabužių, avalynės mažmeninę prekybą, Regina Butrimienė pagal verslo liudijimą – kirpyklų, kosmetikos kabinetų veiklą. UAB ,,Litmirta“ prekiauja ūkinėmis, namų apyvokos prekėmis ir statybinėmis medžiagomis. G. Kovger personalinė įmonė teikia medžių, keliančių pavojų pastatams, statiniams, transportui ir žmonėms nupjovimas, šakų genėjimas, supjovimas, krūmų ir menkaverčių medžių kirtimas bei išvežimas. Juodšiliuose veikia prekybos įmonių aljansas „Aibė“ parduotuvė,  UAB ,,Nemuno vaistinė“ filialas vaistinė ,,Camelia“, Valčiūnuose yra avalynės taisykla, gėlių salonas, kavinė ,,Žiupsnis- maisto namai“.

Juodšilių seniūnijos perspektyviausios veiklos sritys: transporto paslaugų tiekimas, metalo gaminių gamyba ir perdirbimas, prekyba maisto produktais.

1. **Vilniaus rajono savivaldybės administracijos Juodšilių seniūnijos vidinė struktūra, valdomi ištekliai.**

2.1. Vilniaus rajono savivaldybės administracijos Juodšilių seniūnija yra savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamas ribas nustatomos Vilniaus rajono savivaldybės tarybos. Savo veikla Vilniaus rajono Juodšilių seniūnija siekia: plėsti infrastruktūrą, gerinti socialinio aptarnavimo kokybę, aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms, mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

Vilniaus rajono savivaldybės administracijos Juodšilių seniūnijos vidinė struktūra: seniūnas, seniūno pavaduotojas, vyriausiasis raštvedys, vyresnysis finansininkas, vyresnysis specialistas, vyresnysis socialinio darbo organizatorius, inspektorius - 2,5 etato, elektrikas -1 etatas, kapinių prižiūrėtojas - 1 etatas, kiemsargis - 4,5 etato, valytojas - 0,5 etato, kūrikas – 1 etatas.

2.3. Seniūnijos turtas apskaitomas seniūnijos balanse.

Juodšilių seniūnija savo balanse apskaito ilgalaikį nekilnojamąjį turtą:

* Juodšilių seniūnijos administracinis pastatas 309,17 kv. m. ir ūkinis pastatas, Mokyklos g. 9, Juodšilių k.;
* Administracinis pastatas, 73,16 kv. m., Pušų g. 4A, Juodšilių k.;
* Pastatas – katilinė, 121,34 kv. m., Šv. Uršulės g. 25, Juodšilių k.;
* Betoniniai garažai (2 vnt.), 34,98 kv. m., Šv. Uršulės g. 25, Juodšilių k.;
* Pastatas- bažnyčia - 706 kv. m., Šv. Uršulės g. 25, Juodšilių k.;
* 28 butai Valčiūnų k., Juodšilių k., Prūdiškių k.;
* Seniūnijos keliai- 55,121 km. pagal 2023 m. birželio 9 d. duomenis.

Juodšilių seniūnijos balanse 2023-12-31 apskaitomo turto vertė 1484583,97 Eur iš jų:

nematerialusis turtas – 30244, 60 Eur;

Ilgalaikis turtas – 1454339, 37 Eur.

Seniūnija tarnyboje naudoja tris automobilius: Hyundai Santa Fe, 2016 m., Hyundai Santa Fe, 2017 m., Volkswagen Transporter, 2017 m.

2.4. Viešųjų darbų programa (lėšos, įdarbinta žmonių, veikla).

Viešųjų darbų programos lėšos – 5458,12 Eur, įdarbinti 2 žmonės, veikla - teritorijos tvarkymas.

1. **Vilniaus rajono savivaldybės administracijos Juodšilių seniūnijos misija, vizija.**

3.1. Seniūnijos misija.

Kokybiškai vykdyti seniūnijai deleguotas funkcijas. Vilniaus rajono savivaldybės tarybos sprendimų, mero potvarkių ir administracijos direktoriaus įsakymų vykdymas, seniūnijos gyventojų aptarnavimas, poreikių bei prašymų įgyvendinimas, padedant spręsti jiems iškilusias problemas. Gyvenimo kokybės augimas, turimas bei planuojamas gauti finansinių, materialinių ir darbo išteklių efektyvus panaudojimas numatytiems tikslams pasiekti. Projektų rengimas bei įgyvendinimas.

3.2. Seniūnijos vizija.

Užtikrinta savivaldos plėtra, sveika, saugi ir patogi gyvenamoji aplinka seniūnijos gyventojams. Juodšilių seniūnija su vieninga kaimų bendruomene, sparčiai besiplečiančia infrastruktūra, išpuoselėtu kraštovaizdžiu bei glaudžiai bendradarbiaujančiais ir stipriais verslo, paslaugų sektoriais, kokybišku socialinių paslaugų tiekimu, sveikatos stiprinimo sistema.

3.3. Einamųjų metų seniūnijos metinio veiklos plano tikslai.

Gerinti gyvenimo kokybę seniūnijoje, kuriant sveiką, saugią ir švarią aplinką, užtikrinant infrastruktūros plėtrą, naujų kapinių įrengimą, gatvių apšvietimą, kelių remontą bei priežiūrą.

1. m. planuojami darbai:
* Statybos darbų tęsinys naujose Juodšilių kapinėse:
* asfaltbetonio dangos įrengimas įvažiavimo kelyje į kapines;
* asfaltbetonio dangos įrengimas automobilių stovėjimo aikštelėje;
* trinkelių įrengimas vidiniuose kapinių takeliuose;
* tvoros ir pagrindinių vartų įrengimas.
* Seniūnijos gatvių apšvietimo įrengimas, rekonstravimas ir remontas:
* Apšvietimo projekto parengimas kelyje Dusinėnai- Prūdiškės. Projektuojamas apšvietimas nuo Pakalnės g., Dusinėnų k. iki tilto, Prūdiškių g, Prūdiškių k., kurio ilgis 2200 m.;
* Apšvietimo projekto parengimas kelyje Nr. 106, Baltosios Vokės gatvėje, Juodšilių k. Projektuojamas apšvietimas nuo posūkio į Anos Krepšul g. iki geležinkelio pervažos, kurio ilgis 345 m.;

- Apšvietimo projekto parengimas kelyje Nr. 106. Projektuojamas apšvietimas nuo

 A. Mickevičiaus g. 51, Juodšilių k. iki Juodšilių kapinių, kurio ilgis - 700 m.;

 - Gatvės apšvietimo įrengimas Baraškų k., Juodšilių k.;

 - Gatvės apšvietimo įrengimas Šilo gatvės dalyje, Juodšilių k.

* Vaikų žaidimų aikštelių įrenginių remontas ir priežiūra.

|  |
| --- |
| * Seniūnijos vietinės reikšmės kelių ir gatvių remontas bei priežiūra:
* Šiaudinės g., Šiaudinės k. ( prie Šiaudinės g. Nr. 11) žvyro dangos įrengimas (ilgis 60 m plotis 3 m);
* Šiaudinės g., Šiaudinės k. ( prie Šiaudinės g. Nr. 3, 5) žvyro dangos įrengimas (ilgis 135 m plotis 3 m);
* Šiaudinės g., Šiaudinės k. ( prie Šiaudinės g. Nr. 1, 3) žvyro dangos įrengimas

(ilgis 150 m plotis 3 m); * Mykolo Sopočkos g., Juodšilių k., projektavimas – asfaltbetonio dangos remontas, pėsčiųjų tako įrengimas ((ilgis 600 m, plotis 6 m);
* Žemutinė g., Valčiūnų k. asfaltbetonio dangos įrengimas (ilgis 330 m., plotis 3,5 m);
* Miško g., Valčiūnų k. pėsčiųjų tako projektavimas - plotas 400 m kv.;
* Pakalnės g., Dusinėnų k. PVC vamzdžių įrengimas;
* Asfaltbetonio dangos pažaidų taisymas (duobių remontas).

 **4. Einamųjų metų KPPP ir Vietos bendruomenių savivaldos programos lėšų poreikis.**  4.1. KPPP planuojamas lėšų poreikis (planuojami įgyvendinti darbai, tikslai, uždaviniai).  KPPP planuojamas lėšų poreikis **- 138 000 eurų** vietinės reikšmės kelių ir gatvių asfaltavimui, žvyravimui bei remontui.4.2. Vietos bendruomenių savivaldos programos planuojamas lėšų poreikis (planuojami  įgyvendinti darbai, tikslai, uždaviniai).Vietos bendruomenių savivaldos programos darbai ir lėšos bus planuojamos gavus įsakymą dėl bendruomeninės veiklos savivaldybėse įgyvendinimo.  4.3. Iš savivaldybės biudžeto skirtos lėšos įsiskolinimams dengti.  Iš savivaldybės biudžeto skirtos lėšos įsiskolinimams dengti sudaro 56,89 eurus.                 |
|  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės** **pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Apšviestos elektros energija Juodšilių seniūnijos gatvės, rekonstruotas esamas Juodšilių seniūnijos gatvių apšvietimas. | 150,0 |  |  |  |  | 150,00 | Iš jų 67,0 tūkst. eurų ilgalaikiam turtui |
| **Valdymo programa (04)** |  |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |
| 04 | 01 | 01 | 04 |  Seniūnijos darbo organizavimas |  Vykdoma nuolat | 30,6 | 0,0 |  |  |  | 30,6 | Žemės ūkio administravimas  |  |
| 04 | 01 | 01 | 04 | Seniūnijos darbo organizavimas |  Vykdoma nuolat | 296,5 |  | 2,5 |  |  | 299,0 | 2,5 tūkst. Biudžetinių įstaigų pajamos |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** |  |
| **Saugios ir švarios gyvenamosios aplinkos kūrimo programa (05)** |  |
| 05 | 01 | **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 02 | **Palaikyti rajone švarią aplinką** |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Sutvarkytos visos seniūnijos pakelės, šiukšliavietės, sutvarkytos kapinės šiukšlės, išvežtos iš seniūnijai priklausančių kapinių  | 9,0 |  |  |  |  | 9,0 |  |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijos teritorijoje keliai ir šalikelės prižiūrėtos, avariniai medžiai nupjauti seniūnijos teritorijoje, kapinės prižiūrėtos ir sutvarkytos. | 592,5 |  |  |  |  | 592,5 | Iš jų 357,0 tūkst. eurų ilgalaikiam turtui |  |
| **Socialinės atskirties mažinimo programa (08)** |  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |  |
| 08 | 01 | 01 |  **Teikti socialinę paramą** |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 30,6 |  |  |  |  | 30,6 |  |  |
|  |  |  |  |  |

 Seniūnas Tadeuš Aškelianec

 Vyresnioji finansininkė Lucija Baniuševič